recursal/SuperWikiNEXT-32B huggingface dataset:
இசைக்கப்படுவதற்கான வடிவங்கள் **உருப்படிகள்** என அழைக்கப்படுகின்றன. இவை இரு வகைப்படும்.

1. அப்பியாசகான உருப்படிகள்
2. சபாகான உருப்படிகள்

அப்பியாசகான உருப்படிகள்
-----------------------

இசைப்பயிற்சிக்கான வடிவங்களை *அப்பியாசகான உருப்படிகள்* என்று முன்னர் அழைப்பதுண்டு. இவை

1. *சுராவளி* என்றழைக்கப்படும் சரளி வரிசைகள் (கோவை வரிசைகள்)
2. ஜண்டைசுர வரிசைகள் (இரட்டைக்கோவை வரிசைகள்)
3. மேல்ஸ்தாயி வரிசைகள் (வலிவு மண்டில வரிசைகள்)
4. கீழ்ஸ்தாயி வரிசைகள் (மெலிவு மண்டல வரிசைகள்)
5. தாட்டுவரிசைகள் (தாண்டு வரிசைகள்)
6. 7 அலங்காரங்கள்
7. கீதம்
8. ஸ்வரஜதி
9. ஜதீஸ்வரம்
10. வர்ணம்

ஆகியவைகளாகும். வர்ணம் என்ற இசை வடிவம் மட்டுமே இசைப்பயிற்சி, அரங்கிசை ஆகிய இரண்டிற்கும் பயன்படுத்தப்படுகின்றது.

சபாகான உருப்படிகள்
------------------

அரங்கிசை வடிவங்கள் என்றாலும் *சபாகான உருப்படிகள்* என்றாலும் ஒன்றே ஆகும். ஓர் இசைவாணர் தனது இசைப் புலமையினை காட்டி அவையில் உள்ளவர்களை மகிழ்விக்கக் கையாளும் இசை வடிவங்கள் இவை ஆகும்.

1. வர்ணம்
2. கிருதி
3. கீர்த்தனை
4. இராகமாலிகை
5. தேவாரம்
6. திருப்புகழ்
7. திருவருட்பா
8. திவ்வியப் பிரபந்தம்
9. பட்டினத்தார் பாடல்
10. தாயுமானவர் பாடல்
11. பதம்
12. ஜாவளி
13. தில்லானா
14. தரு
15. தரங்கம்
16. அஷ்டபதி
17. காவடிச்சிந்து
18. இராகம்-தானம்-பல்லவி

முதலியன அரங்கிசை உருப்படிகள் ஆகும். இதன் மறு பெயர்:-வைதீக கானம்
**எடுங்குரி சன்டிந்தி ஜெகன் மோகன் ரெட்டி** (தெலுங்கு: యెడుగూరి సందిటి జగన్మోహన రెడ్డి, பிறப்பு: :திசம்பர் 21, 1972), அல்லது **ஜெகன்** என்று அவரது ஆதரவாளர்களால் அழைக்கப்படும் இவர் ஒரு இந்திய அரசியல்வாதியும், ஆந்திரப் பிரதேச மாநிலத்தின், தற்போதைய முதல்வரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர்.

இளமைக் காலம்
------------

இவர் திசம்பர் 21, 1972 ஆம் ஆண்டு இந்தியாவின், ஆந்திரப் பிரதேசம் மாநிலம், கடப்பா மாவட்டத்தில் உள்ள புலிவந்தலா என்னும் இடத்தில் பிறந்தார். இவரது தந்தை எ. சா. ராஜசேகர் மற்றும் தாயார் எ. ச. விஜயலட்சுமி ஆகியோர் ஆவர். இவரது தந்தை எ. சா. ராஜசேகர் ஆந்திரப் பிரதேச மாநிலத்தின் முன்னாள் முதல்வரும், இவரது தாய் எ. ச. விஜயலட்சுமி புலிவந்தலா சட்டமன்றத் தொகுதியின் முன்னாள் உறுப்பினரும் ஆவர். இவருக்கு எ. ச. சர்மிளா என்னும் தங்கை உள்ளார்.

இவர் தன்னுடைய ஆரம்பக் கல்வியை ஐதராபாத் பொதுப் பள்ளியில் படித்தார். இவர் வணிகவியலில் பட்டம் பெற்றுள்ளார். இவர் தென்னிந்தியத் திருச்சபை (ஆங்கிலிக்கம்) கிறிஸ்தவ சமயத்தைச் சேர்ந்தவர்.

அரசியல் வாழ்க்கை
----------------

2004 ஆம் ஆண்டு முதல் இந்திய தேசிய காங்கிரசு கட்சியிலிருந்து தனது அரசியல் வாழ்க்கையைத் தொடங்கிய இவர், தனது தந்தையின் மறைவுக்குப் பின் காங்கிரஸ் கட்சியிலிருந்து விலகி ஒய். எஸ். ஆர். காங்கிரஸ் என்னும் கட்சியை 2011 இல் தொடங்கினார். புதிய கட்சிக்கு ஆதரவு திரட்ட 3000 கி.மீ பாதயாத்திரைகளை மேற்கொண்டார்.

பின்னர் 2011 ஆம் ஆண்டு நடந்த இடைத்தேர்தலில் கடப்பா மக்களவைத் தொகுதியில் 5,45,671 வாக்குகள் வித்தியாசத்தில் வெற்றி பெற்று இந்திய தேசிய காங்கிரசு மற்றும் தெலுங்கு தேச வேட்பாளர்களைத் தோற்கடித்தார்.

### 2014 தேர்தல்

2014 ஆம் ஆண்டில், ஒய். எஸ். ஆர். காங்கிரஸ் கட்சி முதல் தேர்தலை சந்தித்தது. ஆனால், ஒய். எஸ். ஆர். காங்கிரஸ் கட்சி அத்தேர்தல்களில் தோல்வியடைந்தது, மாநில சட்டமன்றத்தில் மொத்தம் 175 இடங்களில் 67 இடங்களை மட்டுமே வென்றது. அப்போது தெலுங்கு தேச கட்சியின் தலைவர் சந்திரபாபு நாயுடு முதல்வர் ஆனார். அத்தேர்தலில் தோல்வியடைந்தாலும், எதிர்கட்சி தலைவராக செயல்பட்டார்.

### 2019 தேர்தல்

பின்னர் 2019 ஆம் ஆண்டு நடந்த தேர்தலில் மொத்தம் உள்ள 175 தொகுதிகளில், ஒய். எஸ். ஆர் காங்கிரஸ் கட்சி 151 இடங்களை கைப்பற்றி தனிப்பெரும்பான்மையுடன் வெற்றி பெற்றது. இதனால் ஆந்திரப் பிரதேச முதலமைச்சராக மே 30, 2019 அன்று ஜெகன் மோகன் முதலமைச்சராகப் பதவியேற்றார்.

ஊழல் குற்றச்சாட்டு
------------------

இவர் 2012 ஆம் ஆண்டு சொத்து குவிப்பு புகாரில் நடுவண் புலனாய்வுச் செயலகம் சோதனைக்கு உள்ளானார். பின்னர் 16 மாதங்கள் இவர் சிறையில் அடைக்கப்பட்டார்.

மூலம்
-----

* Why Sonia fears Jagan

மேற்கோள்கள்
-----------

1. ↑  Bio
2. ↑  "ஜெகன் மோகன் ரெட்டி பதவியேற்பு விழாவில் உணர்ச்சிகர சம்பவம்; தாயின் கண்ணீரை துடைத்த மகன்". தினத்தந்தி (மே 30, 2019)
3. ↑  "Record-breaking win for Jagan in Kadapa election". *Indian Express*. 13 May 2011. Archived from the original on 16 மே 2011.. பார்த்த நாள்: 13 May 2011.
4. ↑  "ஜெகன் சொத்துக் குவிப்பு வழக்கு: சிக்கும் சிமெண்ட் தயாரிப்பு நிறுவனங்கள்".. பார்த்த நாள்: சூன் 08, 2012.
வண்டறாவில் உள்ள கண்காணிப்பு கோபுரம்
வண்டறாவு (**Vandaravu,** மலையாளம்: വണ്ടറാവു) இந்தியாவின் தமிழ்நாட்டில் மேற்குத் தொடர்ச்சி மலைப் பகுதியில் உள்ள பழனி மலைகள் பகுதியிலுள்ள உயர்ந்த சிகரமாகும். இது இடுக்கி மாவட்டத்தில் உள்ள தேவிகுளம் வட்டத்திற்கும், திண்டுக்கல் மாவட்டத்தில் கொடைக்கானல் வட்டத்திற்கும் இடையிலான எல்லையைப் பகிர்ந்துகொள்கிறது. இது பழனி குன்றின் மேற்கு விளிம்பில் பாம்பாடும் சோலை தேசியப் பூங்காவின் (இடுக்கி) எல்லையாக அமைந்துள்ளது. கடல் மட்டத்திலிருந்து சுமார் 2,533 மீ உயரத்தில் உள்ள இது திண்டுக்கல் மாவட்டத்தின் மிக உயரமான இடமாகும். இந்த சிகரம் மலையேற்றத்திற்கு அருமையான இடமாகும். இந்த சிகரத்தினைச் சுற்றியுள்ள பெரும் பகுதிகளில் காடுகள் அமைந்துள்ளன. இதில் வனவிலங்குகளை அடிக்கடி காணலாம். மூணாறு மேல் நிலையத்திலிருந்து கொடைக்கானலுக்குச் செல்லும் சாலை உள்ளது. இது மிகவும் பழமையான மற்றும் உயர்ந்த இடத்தில் உள்ள வாகனம் செல்லும் சாலையாகும். உள்ளது. இந்த இடத்திற்கு மூணாற்றிலிருந்து நாம் மகிழ்வுந்தில் பயணிக்கலாம்.

இதன் அருகில் உள்ள மற்ற முக்கிய சிகரங்கள் வெம்பாடி சோலை (2,505 மீ) மற்றும் கருங்காடு (2,150 மீ).

மேற்கோள்கள்
-----------

1. ↑
2. ↑  "Top 10 Highest Peaks In South India - Vandaravu Peak" (ஆங்கிலம்). 2020-08-20. 2020-10-08 அன்று மூலம் பரணிடப்பட்டது. 2020-08-23 அன்று பார்க்கப்பட்டது.
**ஸ்ரீ வெங்கடேச சுப்ரபாதம்** (English:Sri Venkatesa Suprabatham / Sri Venkateswara Suprabatham) எனும் திருப்பள்ளியெழுச்சி, கிபி பதினைந்தாம் நூற்றாண்டில் சுவாமி இராமானுசரின் மறுஅவதாரம் என்று வைணவர்களால் போற்றப்படுகின்ற மணவாள மாமுனிகள் ஆணைப்படி திருமலையில் எழுந்தருளியுள்ள திருவேங்கடமுடையான் மீது வடமொழியில் காஞ்சிபுரத்தைச் சேர்ந்த பிரதிவாதி பயங்கரம் அண்ணங்காச்சாரியாரால் இயற்றப்பட்டது.

வெங்கடேச சுப்ரபாதத்தின் தமிழ் வடிவம்; எம். எஸ். சுப்புலட்சுமி குரலில் ஒலிக்கீற்று

உட்பொருள்
---------

திருப்பள்ளியெழுச்சி என்பது இறைவனைத் துயில் எழுப்புவதாகவும், ஆன்மீக விழிப்பின்றி உறங்கிக் கொண்டிருக்கும் ஆன்மாவைத் துயிலெழுப்பி இறைவனின் கருணையை உணரச் செய்வதாகவும் பாடப்படும் பாடல்களாக கருதப்படுகின்றன.

முன்னோடி
--------

ஆழ்வார்களுள் ஒருவரான திருவரங்கத்தைச் சேர்ந்த தொண்டரடிப்பொடியாழ்வார் தமிழில் இயற்றிய அரங்கநாதன் மீது பாடப்பட்ட திருப்பள்ளியெழுச்சியே பள்ளியெழுச்சிவகை படைப்புகளுக்கு முன்னோடியாக இருக்கிறது. மார்கழி நீங்கலாக, ஆண்டு முழுவதும் திருமலை நடைதிறக்கும் பொழுது தாளலயத்தோடு தங்கவாயில் முன்பு கோயில் அந்தணர்களால் அனுதினமும் பாடப்பட்டு வருகிறது. மார்கழியில் மட்டும் திருப்பதி உட்பட அனைத்து வைணவ ஆலயங்களிலும் தொண்டரடிப்பொடியாழ்வார் தமிழில் இயற்றிய அரங்கநாதன் மீது பாடப்பட்ட திருப்பள்ளியெழுச்சியே பாடப்பெற்று வருகிறது.

பகுதிகள்
--------

சுப்ரபாதம் (29 பாடல்கள்), ஸ்ரீ வெங்கடேச ஸ்தோத்திரம் (11 பாடல்கள்), பிரபத்தி (16 பாடல்கள்), மங்களாசாசனம் (14 பாடல்கள்) ஆகிய நான்கு பகுதிகளை உள்ளடக்கியதே "ஸ்ரீ வெங்கடேச சுப்ரபாதம்" ஆகும்.

தற்காலத்தில்
------------

எம். எஸ். சுப்புலட்சுமியின் குரலில் இந்த சுப்ரபாதம் மிகுந்த வரவேற்பை பெற்றதோடு இதன் தமிழ் வடிவமும் எம். எஸ். சுப்புலட்சுமியாலே பாடப்பட்டுள்ளது.

ச. பார்த்தசாரதி (சென்னை மாநிலக் கல்லூரியிலிருந்து ஓய்வு பெற்றவர்) தன் தாயின் ஆசையின்படி சுப்ரபாதத்தை சமசுகிருத‌த்தில் இருந்து தமிழில் திருவேங்கடத்தான் திருப்பள்ளியெழுச்சி என்ற பெயரில் மொழிபெயர்த்தார். 1986 ஆம் ஆண்டு இறுதியில் புத்தகமாக வெளியிடப்பட்டது.[]

அப்போது குடியரசுத்தலைவராக இருந்த ஆர்.வெங்கடராமன், அவரது அலுவலக ஊழியர் ராஜன் வைத்திருந்த இந்தப் புத்தகத்தைப் பார்த்து அவரிடம் படித்துவிட்டு தருவதாக வாங்கிச் சென்றுள்ளார். அவ்வாறே படித்து முடித்து ராஜனிடம் திருப்பித் தருகையில் மொழி பெயர்ப்பு மிக அருமையாக உள்ளது அவருக்கு என் பாராட்டுதலை சொல்லுங்கள் என சொன்னார். மேலும் இதனை நல்ல இசைக் கலைஞர்களை தொடர்புகொண்டு ஒலிநாடாவாக வெளியிட்டால் பயனுள்ளதாக இருக்கும் எனவும் சொன்னார். ராஜன் அவர்கள் குடியரசுத் தலைவரிடம், நீங்கள் சொன்னதை எழுத்துமூலமாக தந்தால் அவர் மிகவும் மகிழ்ச்சி அடைவார் என சொல்ல, குடியரசுத் தலைவர் அவ்வாறே ச. பார்த்தசாரதிக்கு கடிதம் அனுப்பினார்.[]

அதன்பின்னர் எம். எஸ். சுப்புலக்சுமியை தொடர்புகொள்ள, அவரும் பாட இசைந்து எச். எம். வி நிறுவனத்தால் வெளியிடப்பட்டது. வெளியீட்டு விழா 1992இல் சென்னை நாரத கான சபாவில், முன்னாள் தலைமைச் செயலாளர் கார்த்திகேயன் தலைமையில், தி. வே. கோபாலைய்யர் முன்னிலையில், அப்போதைய திருமலை தேவஸ்தான தலைமைச் செயல் அலுவலரால் வெளியிடப்பட்டது.[]

மேற்கோள்கள்
-----------

1. ↑  அன்னைக்காக உருவான தமிழ் சுப்ரபாதம்!, சங்கர் வெங்கட்ராமன், இந்து தமிழ், 2020 திசம்பர் 17
**கால்சாவின் மரபுடமை** ( பஞ்சாபி: ਵਿਰਾਸਤ-ਏ-ਖਾਲਸਾ, *விரசத்-இ-கால்சா*, *Virasat-e-Khalsa*) பஞ்சாபின் தலைநகரம் சண்டிகர் அருகிலுள்ள புனித நகரம் அனந்த்பூர் சாகிபில் உள்ள சீக்கிய அருங்காட்சியகமாகும். சீக்கிய வரலாற்றின் 500 ஆண்டுகளையும் பத்தாவதும் கடைசி குருவுமான குரு கோவிந்த் சிங்கின் புனிதமொழிகளுக்கேற்ப கால்சா உருவானதின் 300ஆவது ஆண்டுவிழாவினையும் கொண்டாட இந்த அருங்காட்சியகம் அமைக்கப்பட்டுள்ளது.

கட்டடம்
-------

பள்ளத்தாக்கின் இருபுறங்களிலிலுமாக இரண்டு வளாகங்கள் உள்ளன; இவை அலங்கார பாலமொன்றால் இணைக்கப்பட்டுள்ளன:

* சிறிய மேற்கத்திய வளாகத்தில் நுழைவு முன்றிலும் 400 பேர் அமரக்கூடிய அரங்கமும் இரண்டு மாடி ஆய்வு, குறிப்புதவி நூலகமும் மாற்றப்படும் கண்காட்சியகங்களும் அமைந்துள்ளன.
* கிழக்கு வளாகத்தில் வட்டமான நினைவக கட்டிடமும் விரிவான, நிலைத்த கண்காட்சி இடமும் அமைந்துள்ளன; இரு தொகுதிகளாக அமைந்துள்ள இந்த காட்சிக்கூடங்கள் இப்பகுதிக் கோட்டைகளின் கட்டிடவியலை நினைவுறுத்துகின்றன. அருங்காட்சியகங்கள் ஐந்து பிரிவுகளாகப் பிரிக்கப்பட்டுள்ளன; *சத்* (மெய்மை), *தயா* (பரிவு), *சந்தோக்* (நிறைவு), *நிம்ரதா* (எளிமை) மற்றும் *பியார்* (அன்பு) என்ற சீக்கியத்தின் மையக் கொள்கையான ஐந்து ஒழுக்கங்களைக் குறிப்பனவாக அவை உள்ளன.

கட்டிடங்கள் அந்த இடத்திலேயே ஊற்றப்பட்ட காங்கிறீட்டால் கட்டப்பட்டுள்ளது; சில உத்தரங்களும் தூண்களும் மூடப்படாது உள்ளன; ஆனால் பெரும்பாலான கட்டமைப்புகள் உள்ளூர் தேன் வண்ண கற்களால் வேயப்பட்டுள்ளது. இரட்டை வளைவைக் கொண்டுள்ள கூரைகள் எஃகினால் வேயப்பட்டுள்ளன. இரவில் இவை வானத்து ஒளியை எதிரொளித்து பள்ளத்தாக்கிலுள்ள நீர்நிலைகள் இவற்றை மீள் எதிரொளிக்கின்றன.

இந்தக் கட்டிடத்தின் கட்டிடவடிவியலை மோஷே சாஃப்தீ நிறுவனத்தினர் வடிவமைத்துள்ளனர். 

கேள்-காண் அடக்கம், திரைப்படங்கள், திறந்தவெளி இசை மற்றும் விவரணங்களை பாபி பேடியின் கலைடோசுகோப் நிறுவனம் வடிவமைத்து உருவாக்கியுள்ளனர்.

மேற்சான்றுகள்
-------------

1. ↑  Moshe Safdie and Associates | Project Details 
[*தொடர்பிழந்த இணைப்பு*]

வெளி இணைப்புகள்
---------------

* விரசத்-இ-கால்சா ஒளிப்படங்கள்

விக்கிமீடியா பொதுவகத்தில்,  
 ***கால்சாவின் மரபுடமை***   
என்பதின் ஊடகங்கள் உள்ளன.
**ஜகதீசு சந்திரா ஜெயின்** (Jagdish Chandra Jain 20 ஜனவரி 1909 - 28 ஜூலை 1993) இந்திய விடுதலை இயக்க போராட்ட வீரர், ஓர் அறிஞர், இந்தியவியலாளர், கல்வியாளர், எழுத்தாளர் ஆவார். இவர் சமணத் தத்துவம், பிராகிருத இலக்கியம் மற்றும் குழந்தைகளுக்கான இந்தி பாடப்புத்தகங்கள் உட்பட 80 க்கும் மேற்பட்ட புத்தகங்களை எழுதியுள்ளார். இவர் மோகன்தாசு கரம்சந்த் காந்தியின் படுகொலை குறித்து அரசாங்கத்தை பலமுறை எச்சரித்தார். இவர் தனது தனிப்பட்ட அனுபவங்களை இரண்டு புத்தகங்களில் விவரித்தார்: *ஐ குட் நாட் சேவ் பாபு அண்ட் தெ ஃபர்காட்டன் மகாத்மா (என்னால் பாபு* மற்றும் *மறக்கப்பட்ட மகாத்மாவை* காப்பாற்ற முடியவில்லை). இவர் தனது 84 வது வயதில் ஜூலை 1993 இல் மும்பையில் மாரடைப்பால் இறந்தார்.

ஆரம்பகால குழந்தைப்பருவம்
------------------------

ஜெகதீசு சந்திரா ஜெயின்  1909 இல் முசாபர்நகரிலிருந்து 12 மைல் தொலைவில் மேற்கு உத்தரபிரதேசத்தின் தோவாப் பகுதியில் அமைந்துள்ள பசேரா என்ற கிராமத்தில் பிறந்தார். இவர் படித்த ஜெயின் குடும்பத்தைச் சேர்ந்தவர்.  இவரது தந்தை, ஸ்ரீ காஞ்சிமால் ஜெயின், பாரம்பரிய யுனானி மருந்து விற்பனை செய்யும் ஒரு சிறிய கடை வைத்திருந்தார். ஜெகதீசு சந்திரா இரண்டு சகோதரர்களில் இளையவர் ஆவார். இவரது ஒரு சகோதரன் மற்றும் சகோதரி இளம் வயதிலேயே இறந்தனர். 

1911 ஆம் ஆண்டில், ஜெகதீசு சந்திராவுக்கு இரண்டரை வயதாக இருந்தபோது, இவரது தந்தை பிளேக் நோயால் பாதிக்கப்பட்டடு இறந்தார், இவரது தாயார் இரண்டு சிறுவர்களின் ஒரே கவனிப்பாளராக இருந்தார்.[] சில ஆண்டுகளுக்குப் பிறகு, காரணமாக இவரது மூத்த சகோதரர் குல்சங்கரி, பெரியம்மை காரணமாக ஒரு கண் பார்வையினை இழந்தார்.ஆறு வயதில், ஜெகதீசு சந்திரா கிராமத்தில் உள்ள பாடசாலா (பள்ளி) க்கு அனுப்பப்பட்டார், அங்கு இவர் ஆரம்ப பள்ளியில் பயின்றார். அது முஸ்லிம் மாணவர்களும் படிக்கும் மிகச் சிறிய பள்ளி. ஒன்பது வயதில், இவர் பாடசாலாவில் தனது படிப்பை முடித்தார், அதன் பிறகு இவரது மூத்த சகோதரர் இவரை குருகுலத்தில் சேர்த்தார். ஆசிரம வாழ்க்கையின் கடுமையான ஒழுக்கம் இவரது அடுத்தடுத்த வாழ்க்கையில் உறுதியான தாக்கத்தை ஏற்படுத்தியது.

கல்லூரி ஆண்டுகள்
----------------

1923 ஆம் ஆண்டில், ஜெகதீசு சந்திரா வாரணாசிக்குச் சென்று சயத்வாத் ஜெயின் மஹாவித்யாலையில் ( கங்கைக் கரையில் அமைந்துள்ளது) சேர்க்கப்பட்டார், அங்கு இவர் சமஸ்கிருதம், சமண மதம், வியாகரன் (இலக்கணம்), சாகித்யம் (இலக்கியம்) மற்றும் நியாயம் (தர்க்கம்) பயின்றார். இங்குதான், தனது சொந்த அனுபவத்தின் மூலம் இவர் இந்தியாவின் கலாச்சார பாரம்பரியத்தின் சிறப்பை உணர்ந்தார். இவர் சாஸ்திரி பட்டம் பெற்றார். பிற்காலத்தில் இவர் ஆயுர்வேதத்தையும் (இந்திய மருத்துவத்தின் பாரம்பரிய அறிவியல்) பயின்றார். 

1929 இல், இவர் கமல்ஸ்ரீயை மணந்தார். உத்தரபிரதேசத்தில் திசாவின் வளமான குடும்பத்தில் பிறந்திருந்தாலும், இவர் தனது ஆடம்பரமான வாழ்க்கை முறையை விட்டுக்கொடுத்து தனது கணவருடன் வாழ்ந்து வந்தார், இந்தியாவின் சுதந்திரப் போராட்டத்தில் ஜெகதீசு சந்திரா கைதான போது கமலா ஸ்ரீ சிறு குழந்தைகளைக் கவனித்துக் கொண்டார் 

சில வருடங்களுக்குப் பிறகு, ஜெகதீசு சந்திரா, மேற்கு வங்கத்தில் உள்ள ரவிந்திரநாத் தாகூரின் ஆசிரமமாக இருந்த சாந்திநிகேதனில் (அமைதியின் உறைவிடம்) ஆராய்ச்சி அறிஞராகப் பணியாற்ற உதவித்தொகை பெற்றார். ரவீந்திரநாத் தாகூருடனான தனிப்பட்ட தொடர்பின் அனுபவம் இவரது ஆன்மீக வளர்ச்சிக்கும் படைப்பு மனப்பான்மைக்கும் பங்களித்தது.

சான்றுகள்
---------

1. 1 2 3  Article: *Prof. Dr. Jagdish Chandra Jain (1909–1993) – The International scholar and a Freedom Fighter*, by Kalpana Jain Sharma.
2. ↑  "Dr. Jagdish Chandra Jain". *www.istampgallery.com*. 2020-06-13 அன்று பார்க்கப்பட்டது.
**எசுபார்க்கிள்** (SPARQL - SPARQL Protocol and RDF Query Language) என்பது வள விபரிப்புச் சட்டகத்துக்கான ஒரு வினவல் மொழியாகும். வள விபரிப்புச் சட்டகத்தைப் பயன்படுத்தி சேமிக்கப்பட்ட தரவுத்தளங்களில் இருந்து தகவல்களைப் பெற, கையாள இது பயன்படுகிறது. இது ஒரு உலகளாவிய வலைச் சேர்த்தியம் சீர்தரம் ஆகும். பொருளுணர் வலையின் அடிப்படைத் தொழில்நுட்பங்களில் ஒன்றாக இது கருதப்படுகின்றது.

எசுபார்க்கிளின் வினவல்கள் மும்மைத் தோரணங்கள் (triple patterns), இணையல்கள் (conjunctions), பிரிப்பிணைவு (disjunctions) மற்றும் பிற தோரணங்களை அனுமதிக்கின்றது.

எடுத்துக்காட்டு வினவல்
----------------------

பின்வரு எசுபார்க்கிள் வினவல் பெரியார் எங்கே பிறந்தார் என்று கேக்கிறது:

```
PREFIX dbpedia: <http://dbpedia.org/resource/>
PREFIX dbpedia-owl: <http://dbpedia.org/ontology/>
select ?place WHERE { dbpedia:Periyar\_E.\_V.\_Ramasamy dbpedia-owl:birthPlace ?place. }

```

டிபீடியாவில், இதற்கான விடையாக பின்வருவன கிடைக்கின்றன:

* 
* 
*

மேற்கோள்கள்
-----------

1. ↑  "W3C Semantic Web Activity News – SPARQL is a Recommendation". W3.org. 2008-01-15. 2012-06-02 அன்று மூலம் பரணிடப்பட்டது. 2009-10-01 அன்று பார்க்கப்பட்டது.
2. ↑  "XML and Semantic Web W3C Standards Timeline" (PDF). 2012-02-04. 2013-11-27 அன்று பார்க்கப்பட்டது.
3. ↑  "XML and Web Services In The News". *xml.org*. 6 October 2006. 2007-01-17 அன்று பார்க்கப்பட்டது.

வெளி இணைப்புகள்
---------------

* W3C SPARQL Working Group, was RDF Data Access Working Group
* SPARQL 1.1 Recommendation
**ஜல்-ஜீரா**, அல்லது **ஜல்ஜிரா**, ஒரு இந்திய பானமாகும். இது ஜல்-ஜீரா தூள் எனப்படும் மசாலா கலவையுடன் சுவைக்கப்படுகிறது. இந்தியில், "ஜல்" என்றால் தண்ணீர் மற்றும் "ஜீரா" என்றால் சீரகம். இந்த பானத்தில் முக்கியமாக எலுமிச்சை மற்றும் ஜல்ஜிரா தூள் ஆகியவை கலந்துள்ளன. இது இந்தியாவில் பிரபலமான கோடைக்கால பானமாகும். இது நாக்கின் சுவை மொட்டுகளை தூண்டுவதால், சில சமயங்களில் இது பசியை உண்டாக்கக்கூடும்.

ஜல்ஜிரா பொடி பொதுவாக சீரகம், இஞ்சி, புதினா இலை, கருப்பு உப்பு, சில பழ தூள் (பொதுவாக மாம்பழம் அல்லது சில வகையான சிட்ரஸ் சுவை) மற்றும் மிளகாய் அல்லது காரமான மிளகு தூள் ஆகியவற்றைக் கொண்டு உருவாக்கப்பட்டுள்ளது.

வரலாறு மற்றும் கலாச்சாரம்
-------------------------

ஜல்ஜீரா  கங்கை நதிக்கரையில். ஒரு காலத்தில், தூள் கல் பாளங்களில் அரைக்கப்பட்டு, மண் பானைகளில் சேமிக்கப்பட்டது. 

சீரகம் செரிமானத்திற்கு உதவும் ஒரு மருத்துவப் பொருளாகும். புதினா குளிர்ச்யைக் கொண்டுள்ளது. கருப்பு உப்பு அல்லது கல் உப்பு செரிமானத்திற்கு உதவுகிறது.

வடஇந்திய பகுதிகளின் வெப்பநிலைக்கு எதிராக குளிர்ச்சியான பண்புகளைக் கொண்டிருப்பதால் ஜல்ஜீரா வட இந்தியாவில் பிரபலமானது..

மேலும் பார்க்கவும்
------------------

* ஜீரா தண்ணீர்
* இந்திய பானங்களின் பட்டியல்

மேற்கோள்கள்
-----------

1. ↑  doctor.ndtv.com. "Jaljeera: Health Benefits Of Jaljeera That Will Amaze You". *Doctor.ndtv.com*. 2021-02-15 அன்று பார்க்கப்பட்டது.
**கார உலோக ஆலைடுகள்** *(Alkali metal halides)* என்பவை MX என்ற பொது வாய்ப்பாட்டில் அமைந்த கனிம வேதியியல் சேர்மங்களாகும். இங்கு M என்பது கார உலோகத்தையும் X என்பது ஆலசனையும் குறிக்கிறது. இச்சேர்மம் கார ஆலைடுகள் என்றும் அழைக்கப்படுகின்றன. கார உலோக ஆலைடுகள் இவற்றின் பகுதிப் பொருட்களாக உள்ள உலோகங்களுக்கும் ஆலைடுகளுக்கும் வர்த்தகரீதியிலான மூலப்பொருளாக உள்ளன. நன்கு அறியப்பட்ட கார உலோக ஆலைடு மேசை உப்பு எனப்படும் சோடியம் குளோரைடு ஆகும்.

சோடியம் குளோரைடின் ஆலைட் வடிவம்.

அமைப்பு
-------

பெரும்பாலான கார உலோக ஆலைடுகள் முக மைய கனசதுர அணிக்கோவைகளாக படிகமாகின்றன. இவ்வமைப்பில், உலோகங்கள், ஆலைடுகள் இரண்டுமே எண்முக ஒருங்கிணைப்பு வடிவம் கொண்டுள்ளன. ஒவ்வொரு அயனியும் 6 என்ற அணைவு எண்ணைக் கொண்டுள்ளன. சீசியம் குளோரைடு, சீசியம் புரோமைடு மற்றும் சீசியம் அயோடைடு ஆகிய சேர்மங்கள் பொருள் மைய கனசதுர அணிக்கோவைகளாக படிகமாகின்றன. இதில் உள்ள ஒவ்வொரு அயனியும் 6 என்ற அணைவு எண்ணைக் கொண்டுள்ளன.

சோடியம் மற்றும் குளோரின் தனிமங்களின் ஒருங்கிணைவு, பந்து மற்றும் குச்சியில் அமைந்த மாதிரி வடிவம்.NaCl.பெரும்பாலான கார உலோக ஆலைடுகள் இவ்வமைப்பில் காணப்படுகின்றன.
சீசியம் மற்றும் குளோரின் தனிமங்களின் ஒருங்கிணைவு, பந்து மற்றும் குச்சியில் அமைந்த மாதிரி வடிவம்.CsCl

பண்புகள்
--------

நிறமற்ற படிகத் திண்மங்களாக கார உலோக ஆலைடுகள் காணப்படுகின்றன. பொடியாக அரைக்கப்பட்ட தூளாக இருக்கும் போது இவை வெண்மையாகக் காணப்படுகின்றன. மிக அதிக உருகுநிலை கொண்டுள்ள இச்சேர்மங்கள் பலநூறு பாகைகள் வெப்பநிலைக்கு பின்னரே திரவமாகின்றன. இச்சேர்மங்களின் அதிகமான உருகுநிலை இவற்றின் உயர் அணிக்கோவை ஆற்றல் மதிப்பைப் வெளிப்படுத்துகிறது. மிகவுயர் வெப்பநிலையில் இத்திரவங்கள் ஆவியாக மாற்றமடைந்து ஈரணு மூலக்கூற்று வாயுக்களைத் தருகின்றன.

முனைவுக் கரைப்பான்களில் கரைந்து இச்சேர்மங்கள், அதிக கரைப்பானேற்றம் மிக்க நேர்மின் அயனி மற்றும் எதிர்மின் அயனிகள் கொண்ட அயனி நீர்மங்களைத் தருகின்றன.

இங்கு தரப்பட்டுள்ள அட்டவணையில் உள்ள இணைப்புகள், அக்கலவைகள் தனிப்பட்ட கட்டுரைகளுடன் இணைக்கப்பட்டுள்ளது. 
கலவைகள் தவிர கொடுக்கப்பட்டிருக்கும் எண்கள் அவற்றூக்கிடையிலான பாலிங் அளவுகோல் சார்ந்த எலக்ட்ரான் கவர்திறன் வித்தியாசத்தைக் காட்டுகின்றன. எண் அதிகமாக இருந்தால் அச்சேர்மம் அதிக அயனத்தன்மையுடன் இருக்கிறது என்று பொருளாகும்.


|  |  |
| --- | --- |
|   | *கார உலோகங்கள்* |
| இலித்தியம் | சோடியம் | பொட்டாசியம் | ருபீடியம் | சீசியம் |
| *Halogens* | புளோரின் | LiF (3.0) | NaF (3.1) | KF (3.2) | RbF (3.2) | CsF (3.3) |
| குளோரின் | LiCl (2.0) | NaCl (2.1) | KCl (2.2) | RbCl (2.2) | CsCl (2.3) |
| புரோமின் | LiBr (1.8) | NaBr (1.9) | KBr (2.0) | RbBr (2.0) | CsBr (2.1) |
| அயோடின் | LiI (1.5) | NaI (1.6) | KI (1.7) | RbI (1.7) | CsI (1.8) |

மேற்கோள்கள்
-----------

1. ↑  Greenwood, N. N.; & Earnshaw, A. (1997). Chemistry of the Elements (2nd Edn.), Oxford:Butterworth-Heinemann. ISBN 0-7506-3365-4.
2. ↑  Wells, A.F. (1984) Structural Inorganic Chemistry, Oxford: Clarendon Press. ISBN 0-19-855370-6.

உசாத்துணை
---------

* Tastes of the alkali metal halides (except fluorides) பரணிடப்பட்டது 2012-05-12 at the வந்தவழி இயந்திரம்
**கார ஐதராக்சைடுகள்** *(Alkali hydroxides)* என்பவை கார உலோக நேர்மின் அயனிகளும் ஐதராக்சைடு எதிர்மின் அயனிகளும் (OH−) சேர்ந்து உருவாகும் வகையான காரங்கள் ஆகும். 

* இலித்தியம் ஐதராக்சைடு (LiOH)
* சோடியம் ஐதராக்சைடு (NaOH)
* பொட்டாசியம் ஐதராக்சைடு (KOH)
* ருபீடியம் ஐதராக்சைடு (RbOH)
* சீசியம் ஐதராக்சைடு CsOH

என்பவை கார ஐதராக்சைடுகளுக்கு எடுத்துக்காட்டுகளாகும். 

சோடியம் ஐதராக்சைடு  பொதுவாகக் கிடைக்கும் கார ஐதராக்சைடு ஆகும். சந்தையில் பல்வேறு வன்பொருள் கடைகளிலும், வடிகால் தூய்மையாக்கி  போன்ற பொருளாக இக்காரம் விற்பனைக்கு கிடைக்கிறது. மரத்தால் செய்யப்பட்ட மேற்தளங்களை தூய்மையாக்க உதவும் கரைசல்களில் பயன்படுத்தப்படும் பொட்டாசியம் ஐதராக்சைடு மற்றொரு பொதுவான கார ஐதராக்சைடு ஆகும் 

கார ஐதராக்சைடுகள் அனைத்தும் காரமானவை என்பதால் அரிக்கும் தன்மை கொண்டைவையாகும். 
கார உலோகம் ஒன்றை நீர் உள்ள கிண்ணத்தில் இடுவதால் நிகழும் வினையை விளக்கும் வகுப்பறை செய்முறை சோதனையில் அறியமுடியும். தீவிரமாக நிகழும் இவ்வினையில் ஐதரசன் வாயுவும், ஒரு கார ஐதராக்சைடும் உருவாகின்றன. உதாரணமாக சோடியம் ஒரு கார உலோகமாக இச்சோதனையில் பயன்படுத்தப்பட்டால் கீழ்கண்ட வினை நிகழ்கிறது. 

சோடியம் + தண்ணிர் → சோடியம் ஐதராக்சைடு + ஐதரசன் வாயு.

2 Na + 2 H2O → 2 NaOH + H2

மேற்கோள்கள்
-----------

1. ↑  "Material Safety Datasheet" (PDF). *certified-lye.com*.
2. ↑  "Material Safety Datasheet 2" (PDF). *hillbrothers.com*. 2012-08-03 அன்று மூலம் (PDF) பரணிடப்பட்டது. 2017-05-21 அன்று பார்க்கப்பட்டது.
3. ↑  "How drain cleaner is made - material, manufacture, history, used, steps, product, History, Raw Materials". *www.madehow.com*. 2016-12-25 அன்று பார்க்கப்பட்டது.
4. ↑  Römpp Chemie-Lexikon, 9th Ed. (in German)
**ஜவகர் அறிவியல் கல்லூரி** (Jawahar Science College), என்பது தமிழ்நாட்டின் கடலூர் மாவட்டத்தில் உள்ள ஒரு கல்லூரி ஆகும். ஜவகர் கல்விச் சங்கத்தால் துவக்கப்பட்ட இந்தக் கல்லூரியானது அண்ணாமலை பல்கலைக்கழகத்துடன் இணைவுபெற்றுள்ளது.

வரலாறு
------

அறிவியல் மற்றும் தொழில்நுட்ப வளர்ச்சியை பண்டித ஜவஹர்லால் நேரு வலியுறுத்தினார். அவரது பெயரை இக்கல்லூரிக்கு இட்டு, பல வேலை சார்ந்த படிப்புகளை தொடங்க முடிவு செய்யப்பட்டது. 120 மாணவர் எண்ணிக்கையுடன் கல்லூரி செயல்படத் தொடங்கியது. இக்கல்லூரியை 1987 அக்டோபர் 18 அன்று அப்போது நடுவண் அமைச்சராக இருந்த ப. சிதம்பரம் திறந்து வைத்தார். 

கால ஓட்டத்தில் கல்லூரியானது படிப்படியாக வளர்ந்து பல்வேறு படிப்புகள் கொண்டதாகவும் சுமார் 1500 மாணவர்களைக் கொண்ட ஒரு கல்வி நிறுவனமாக வளர்ந்துள்ளது. இக்கல்லூரியானது கட்டாய நன்கொடை வசூலிக்காமல் மாணவர் சேர்க்கையை நடத்துகிறது. மேலும் தமிழக அரசு விதிகளின்படி இட ஒதுக்கீடு கொள்கையையும் பின்பற்றிவருகிறது. 

கல்லூரியானது காலை 9.00 மணி முதல் மாலை 2.05 மணி வரை செயல்படுகிறது

வளாகம்
------

இக்கல்லூரியானது தமிழ்நாட்டின் நெய்வேலி தொகுதி -14 இல் என்.பி.டி.ஐ அருகே 40 ஏக்கர் நிலப்பகுதியில் உள்கட்டமைப்பு வசதிகளும் கொண்ட கட்டிடத்தில் செயல்படுகிறது.

கல்வியாளர்கள்
-------------

கல்லூரி பின்வரும் 3 ஆண்டு இளங்கலை படிப்புகளை வழங்குகிறது. 

* இ. அ. கணினி அறிவியல்
* இ. அ. வேதியியல்
* இ. அ. நிலவியல்
* இ. அ. கணிதம்
* இ.வணிகவியல்
* இ. க. ப
* இ. அ. சுற்றுச்சூழல் மேலாண்மை
* இ.க ஆங்கிலம்
* இ.வ மே.
* இ. அ. ஊட்டச்சத்து உணவு அறிவியல் மேலாண்மை மற்றும் உணவு முறைகள்

கல்லூரி பின்வரும் 2 ஆண்டு முதுகலை படிப்புகளை வழங்குகிறது. 

* மு.அ. வேதியியல்
* மு.அ. கணிதம்
* எம்.எஸ்.டபிள்யூ (சமூகப் பணிகள் முதிநிலை)
* மு.அ ஆங்கிலம்
* மு.வணிகவியல்

சங்கங்கள்
---------

* சுழற் சங்கம்
* லியோ சங்கம்
* என்.எஸ்.எஸ் அலகுகள் I & II
* குடிமக்கள் நுகர்வோர் கழகம்
* இளையோர் ஜெய்சீஸ்
* செம்பட்டை சங்கம்

குறிப்புகள்
-----------

1. ↑  "Annamalai University". *annamalaiuniversity.ac.in*. 2022-08-01 அன்று பார்க்கப்பட்டது.
2. ↑  "Affiliated College of Thiruvalluvar University" (PDF).
**சிசு நாகேந்திரன்** (ஆகத்து 9, 1921 - பெப்ரவரி 10, 2020) இலங்கையில் திரைப்படங்கள் மூலமும், நகைச்சுவை நிகழ்ச்சிகள் மூலமும் அறியப்பட்ட பல்துறைக் கலைஞர், எழுத்தாளர், ஆய்வாளர். அச்சுவேலியைச் சேர்ந்த நகைச்சுவைக் கலைஞர் சக்கடத்தார் இராஜரத்தினத்துடன் இணைந்து எண்ணற்ற மேடை நிகழ்ச்சிகளை வழங்கியவர். நாடக அரங்கக் கல்லூரி தயாரித்த பல நாடகங்களிலும் முக்கிய பாத்திரங்களில் நடித்தார். இலங்கையில் இருந்து புலம் பெயர்ந்து, இலண்டனிலும், பின்னர் அவுஸ்திரேலியாவிலும் வாழ்ந்தவர்.

வாழ்க்கைக் குறிப்பு
-------------------

இலங்கையில் மலையகத்தில் பணிபுரிந்த மருத்துவர் சுந்தரம்பிள்ளைக்கும், சின்னம்மாளுக்கும் இரண்டாவது மகனாக கேகாலையில் பிறந்தவர் சிசு நாகேந்திரன். யாழ்ப்பாணம் பரமேசுவராக் கல்லூரியில் (தற்போதைய யாழ்ப்பாணப் பல்கலைக்கழகம்) இலண்டன் மற்றிக்குலேசன் வகுப்பு வரை படித்தார். பின்னர் யாழ்ப்பாணம் மத்திய கல்லூரியில் கணக்கியல், சுருக்கியல், வர்த்தகம் முதலிய துறைகளிலும் கற்றுத் தேறினார்.

1944 இல் இலங்கை அரச சேவையிலே சேர்ந்து, சுருக்கெழுத்தராகப் பணியாற்றினார். பின்னர் படிப்படியாக உயர்ந்து கணக்காளராகவும் கணக்காய்வாளராகவும் பல்வேறு திணைக்களங்களிலே பணியாற்றி, 1979 இல் இளைப்பாறினார்.

இவர் எழுதிய அந்தக்காலத்து யாழ்ப்பாணம் என்னும் நூல் யாழ்ப்பாணத்தின் சமூக வரலாற்றினைப் பதிவு செய்யும் ஆவணங்களுள் முக்கியமானதாகும்.

நாடகக் கலைஞர்
-------------

கொழும்பில் 'ராஜ் நகைச்சுவை நாடக மன்றம்' நடத்திய பல நாடகங்களில் இவர் பங்கேற்றார். யாழ்ப்பாணம் அச்சுவேலியைச் சேர்ந்த கலைஞர் ராஜரத்தினத்துடன் இணைந்து 'சக்கடத்தார்' நாடகத்தில் நடித்தார். இந்நாடகம் ஆயிரம் தடவைகளுக்கு மேல் மேடையேறியது. நாடகக் கலைஞர்கள் தாசீசியஸ், குழந்தை சண்முகலிங்கம் போன்றோருடன் நாடக அரங்கக் கல்லூரி தயாரித்த பல நாடகங்களில் நடித்துள்ளார்.

### நடித்த நாடகங்களில் சில

* சக்கடத்தார்
* ஆச்சிக்குச் சொல்லாதே
* வா கோட்டடிக்கு
* கவலைப்படாதே
* மின்னுவதெல்லாம் பொன்னல்ல
* அவமானம்
* ஊர் சிரிக்குது
* அது அப்ப - இது இப்ப
* திருநாவுக்கரசுவின் 'இனி என்ன கலியாணம்'
* கவிஞர் அம்பியின் *வேதாளம் சொன்ன கதை' கவிதை நாடகம்*
* 'சிறாப்பர் குடும்பம்' (வானொலி நாடகம்)
* 'லண்டன் கந்தையா' (வானொலி நாடகம்)

இவற்றை விட இலண்டனில் தாசீசியசின் 'களரி' நாடக மன்றத்தில் இணைந்து 'புதியதொரு வீடு', 'அபசுரம்', 'எந்தையும் தாயும்' ஆகிய நாடகங்களில் நடித்திருந்தார்..

நடித்த திரைப்படங்கள்
--------------------

* நிர்மலா (1968)
* குத்துவிளக்கு (1972)

எழுதிய நூல்கள்
--------------

* அந்தக்காலத்து யாழ்ப்பாணம், 2004, வெளியீடு: கலப்பை, சிட்னி
* பிறந்த மண்ணும் புகலிடமும்
* பழகும் தமிழ்ச் சொற்களின் மொழிமாற்று அகராதி, தமிழ் - ஆங்கிலம் (2015)

விருதுகள்
---------

* 'கலைவளன்' பட்டம் (இலண்டனில்)
* ஆத்திரேலியக் கம்பன் கழகத்தின் 2013 ஆம் ஆண்டுக்கான மாருதி விருது

மேற்கோள்கள்
-----------

1. ↑  கலைவளன் சிசு. நாகேந்திரன் – வயது 97
[*தொடர்பிழந்த இணைப்பு*], லெ. முருகபூபதி, பெப் 8, 2018
2. ↑  எழுத்தாளர், ஆய்வாளர், நடிகர், ஒளிப்படக்கலைஞர் கலைவளன் சிசு. நாகேந்திரனுக்கு 95 வயது, லெ. முருகபூபதி, ஆகத்து 12, 2015
3. 1 2  ஓர் இலக்கியச் சர்ச்சை, ஷம்மிக்கா, வல்லினம், இதழ் 35, நவம்பர் 2011
4. ↑  "மாருதி விருது 2013". தமிழ் அவுஸ்திரேலியன். 23 அக்டோபர் 2013. 5 சூலை 2014 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------

* சிசு நாகேந்திரனுடன் ஓர் உரையாடல், சிறப்பு ஒலிபரப்புச் சேவை
* அந்தக் காலத்து யாழ்ப்பாணம் - சிசு. நாகேந்திரன், மூனா
**நிலா மன்றம்** ஒரு தமிழ் இணைய மன்றம். பல படைப்பாளிகளின் எழுத்து,எண்ணங்களை ஊக்குவிக்கும் கூடற்தளமாக இணையத்தில் 2000ம் ஆண்டு முதல் சேவையாற்றி வரும் ஒரு இணையம். 

நிலா வெளிச்சத்தில் ஒன்றுகூடும் இடங்களை நிலா முற்றம் என்று கூறுவர். இதே போன்று இணையத்தில் படைப்பாளிகளும்,வாசகர்களும் ஒன்று கூடும் இடமாக நிலா முற்றம் விழங்கி வருகிறது. இணையத்தில் பல திறமையான எழுத்தாளர்களை உருவாக்கி வரும் நிலா முற்றத்தில் பல அரிய தமிழ் ஆக்கங்ளை காணலாம்.

முற்று முழுதாக நிலா முற்ற உறுப்பினர்களினால் சுயமாக உருவாக்கப்பட்ட பல அறிவியல் தகவல்கள் அடங்கிய கட்டுரைகள் தமிழ் விக்கியில் பரவலாகக் காணப்படுகின்றன. 

கவிதைகள்,கட்டுரைகள்,சிறு கதைகள்,தொடர் கதைகள் முதல் அகராதி வரை நிலா முற்றத்தின் பயன்பாடுகள் விரிந்து கொண்டே செல்கின்றன.

நிலா முற்றம் - ஆரம்பம்
----------------------

இணைய வானொலி ஊடகங்களில் பழமை வாய்ந்த நிலா வானொலி பரணிடப்பட்டது 2021-06-09 at the வந்தவழி இயந்திரம் நேயர்களின் திறமைகளுக்கும் இடம் கொடுத்து,அவை இணைய வாசகர்களையும் சென்றடையச் செய்தல் எனும் ஒரே நோக்கத்துடன் நிலா வானொலியில் உருவாக்கப்பட்ட பதிவுகள் பகுதியே நிலா முற்றமாகும்.

நிலா முற்றம் - பிரிவுகளிற் சில
------------------------------

**அறிவியல் பூங்கா** : தமிழில் உருவாக்கப்பட்ட பல் வேறு அறிவியற் தகவல்கள்,கட்டுரைகள் அடங்கிய பகுதி.

விக்கி மேற்கோள்களிற் சில : எரிமலை,ஆபிரகாம் லிங்கன்

**கவிதைகள்**  : புதுக் கவிதைகள்,ஹைகூ,மரபுக் கவிதைகள் முதல் பல்வேறு வடிவான கவிதைகள்.

**கதைகள்** : சிறுகதைகள், தொடர் கதைகள்.

**சிறுவர் முற்றம்** : சிறுவர்களுக்கான கதைகள்,கவிதைகள்,சிறுவர் கல்வி போன்ற பயனுள்ள பகுதிகள்.

**அகராதி**  : இலகு முறையில் தமிழ் சொற்கள் அதற்கான விளக்கங்களை உள்ளடக்கிய அகராதி.

நிலா முற்றம் - செயற்பாடு
------------------------

கலைஞர்கள்,படைப்பாளிகள் ஊக்குவிக்கப்படல் வேண்டும் என்பதே நிலா முற்றத்தின் முழுமையான செயற்பாட்டுத் திட்டமாகும்.அரசியல் தவிர்க்கப்பட்ட படைப்பாளிகளின் ஒன்று கூடற் தளமாக இயங்கும் நிலா முற்றம்,மிகவும் கட்டுக் கோப்பான நிர்வாக நிலைப்பாட்டில் இயங்கும் ஒரு தளமாகும்.

நிலா முற்றம் - பொழுது போக்கு
----------------------------

  
இணைய உலகில் பொழுது போக்குக்காக இணைந்து கொள்ளும் பார்வையாளர்களையும் திருப்திப் படுத்தும் நிலா உலகில் பல்வேறு உப பிரிவுகளும் காணப்படுகின்றன.

வெளி இணைப்புகள்
---------------

* நிலா முற்றத்தைப் பார்வையிட நிலா முற்றம்
**வேளாண் தொழில்நுட்பக் கல்லூரி**, (*College of Agricultural Technology*) தேனி என்பதுதமிழ்நாட்டில் தேனியில் உள்ள வேளாண்மைக் கல்லூரியாகும். இது 2010இல் தேனி மாவட்டம் ஆண்டிப்பட்டி வட்டத்தில் வைகை அணை அருகே உள்ள குலபுரத்தில் நிறுவப்பட்டுள்ளது. இக்கல்லூரி தமிழ்நாடு வேளாண் பல்கலைக்கழகத்தின் இணைவுப்பெற்ற கல்லூரியாகும். இக்கல்லூரியின் வளாகத்தில் 15 வகுப்பறைகள், 8 ஆய்வகங்கள், 1 தேர்வு அறை, நூலகம் மற்றும் கணினி/மொழி ஆய்வகம் உள்ளது. மாணவர்கள் தங்கிப் படிக்கும் நிறுவனமாக இருப்பதால், ஆண் மற்றும் பெண் மாணவர்களுக்கான தனித்தனியாகத் தங்கும் விடுதிகள் உள்ளன. நாட்டு நலப்பணித்திட்டம் மற்றும் யோகா போன்றவை பாடத்திட்டத்துடன் கற்பிக்கப்படுகின்றன.

பயிற்றுவிக்கும் பாடம்
---------------------

இங்கு நான்காண்டு வேளாண்மை இளம் அறிவியல் பாடத்தினை மாணவர்கள் கற்கின்றனர்.

மேற்கோள்கள்
-----------

1. ↑  "CAT - College Of Agricultural Technology". *youth4work.com* (ஆங்கிலம்). 2021-07-31 அன்று பார்க்கப்பட்டது. Text "Youth4work "ignored (உதவி)
2. ↑  "College of Agricultural Technology - CAT, Theni About Us Courses, Fees, Admission, Ranking, Placement 2021".  (ஆங்கிலம்). 2021-07-31 அன்று பார்க்கப்பட்டது. External link in `|website=` (உதவி)

வெளி இணைப்புகள்
---------------

* அதிகாரப்பூர்வ இணையதளம்
மாமல்லபுரத்திலுள்ள வீம இரதம்
**வீம இரதம்** என அழைக்கப்படும் தளியானது மாமல்லபுரத்தில் உள்ள நரசி்ம்மவர்மன் பாணியில் அமைந்த புகழ்பெற்ற கற்றளிகளுள் ஒன்றாகும். இது அருச்சுன இரதம் எனும் தளிக்கு தெற்கில் அமையப் பெற்றுள்ளது. நீண்ட சதுரமுடைய பெரிய பாறையைக் குடைந்து அமைக்கப்பட்ட கோயிலாகும். இது ஒரு திருமால் கோயில். கிடந்த நிலையில் உள்ள திருமாலின் வடிவமான பள்ளிகொண்ட பெருமாளுக்காகவே இந்தக் கோயில் அமைக்கப்பட்டதாகத் தெரிகிறது.

அமைப்பு
-------

வீம இரதம். பக்கத் தோற்றம்.
நீண்ட சதுரமான மண்டபத்தையும் அதன் மேல் படகு ஒன்றினைக் கவிழ்த்து வைத்தது போன்ற விமானத்தையும் கொண்டு அமைந்துள்ளது. இதன் நான்கு புறத்திலும் தாழ்வாரம் எனும் அமைப்பு காணப்படுகின்றது. அமைப்பில் சிதம்பரம் நடராஜப் பெருமானின் ஆலயத்தை ஒத்திருப்பது என்பர். இத் தளியின் மேற்பகுதி மட்டும் நன்றாக அமைக்கப்பட்ட கோலத்தில் உள்ளது. கீழ்ப்பகுதி முற்றுப் பெறாமல் அரைகுறையாகவே விடப்பட்டுள்ளது. கீழ்ப்பகுதி பாறையில் வெடிப்புகள் காணப்படுவதால் இவ்வாறு அரைகுறையாக விடப்பட்டிருக்க வேண்டும். விமானம் வேசர வகையைச் சார்ந்து அமைக்கப்பட்டுள்ளது.

குறிப்புகள்
-----------

1. ↑  காசிநாதன், நடன. மாமல்லபுரம், மணிவாசகர் பதிப்பகம், சென்னை, 2000. பக்.68, 69.

இவற்றையும் பார்க்கவும்
----------------------

* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* அருச்சுன இரதம்
* நகுல சகாதேவ இரதம், மாமல்லபுரம்
* திரௌபதை இரதம், மாமல்லபுரம்

வெளியிணைப்புக்கள்
-----------------

* Mahabalipuram – The Workshop of Pallavas – Part III in Indian History of Archiecture பரணிடப்பட்டது 2013-12-25 at the வந்தவழி இயந்திரம்
* Pancha Rathas, Mamallapuram Arhaeological Survey of India

| * பா
* உ
* தொ
மாமல்லபுர மரபுச்சின்னங்கள் |
| --- |
| இரதங்கள் | 
* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* அருச்சுன இரதம்
* வீம இரதம், மாமல்லபுரம்
* நகுல சகாதேவ இரதம், மாமல்லபுரம்
* திரௌபதை இரதம், மாமல்லபுரம்
* கணேச இரதம்

 |  |
| மண்டபங்கள் | 
* மகாபலிபுரத்தின் குகைக் கோயில்கள்
* மாமல்லபுரம் வராக மண்டபம்
* கிருட்டிணன் குகைக்கோயில்
* மகிடாசுரமர்த்தினி மண்டபம், மாமல்லபுரம்
* பஞ்ச பாண்டவர் குகைக்கோயில்

 |
| புடைப்புச் செதுக்கல்கள் | கங்கை கீழிறங்கல் |
| கட்டமைப்புக் கோயில்கள் | 
* ஒலக்கண்ணேஸ்வர ஆலயம்
* மாமல்லபுரம் கடற்கரைக் கோயில்

 |
வீணை சேசண்ணா (1852-1926).
**வீணை சேசண்ணா** *(Veene Sheshanna)* (1852-1926) இவர் நரம்பொலிக் கருவியான வீணை கருநாடக இசைக் கலைஞராவார். இவர், தென்னிந்தியாவின் மைசூர் அரசில் அரசவையில் இசைக் கலைஞராக இருந்தார்.

குடும்பம்
---------

இவர், 1852 இல் மைசூரில் ஒரு மத்வ பிராமண இசைக் குடும்பத்தில் பிறந்தார். இவரது தந்தை சிக்கராமப்பா மைசூர் மகாராஜாவின் அவையில் வீணைக் கலைஞராக இருந்தார். இவர், கர்நாடக இசையின் புகழ்பெற்ற இசையமைப்பாளரான பச்சிமீரியம் ஆதி அப்பய்யாவின் வழித்தோன்றல் ஆவார். மைசூரில் அக்கால நடைமுறையின்படி, இவர் தனது பன்னிரண்டு வயதில் திருமணம் செய்து கொண்டார். அவரது தந்தை இவரது சிறு வயதிலேயே இறந்தார்.

பயிற்சி மற்றும் தொழில்
----------------------

இவர் ஐந்து வயது சிறுவனாக இருந்தபோதே தனது இசைத் திறமையை வெளிப்படுத்தினார். சிறு வயதிலேயே, இவர் மகாராஜாவின் கண்களில் பட்டு அவரிடமிருந்து விலையுயர்ந்த பரிசுகளைப் பெற்றார். மைசூர் சதாசிவ ராவ் மற்றும் வீணை வெங்கடசுப்பையா ஆகியோரிடமிருந்து இசையைக் கற்றுக்கொண்டார். விடாமுயற்சியுள்ள மாணவராக இருந்த இவர் ஒவ்வொரு நாளும் பல மணி நேரம் இசைப் பயிற்சியினை மேற்கொண்டார். இவர் ஆரம்பத்தில் குரல் இசையைக் கற்றுக்கொண்டார். ஆனால் பின்னர் சரஸ்வதி வீணையை வாசிக்க ஆரம்பித்து அதில் நல்ல புலமையைப் பெற்றார். 

இவர் தென்னிந்தியா முழுவதும் சுற்றுப்பயணம் மேற்கொண்டு, பல்வேறு இடங்களில் நிகழ்ச்சிகளை வழங்கினார். இந்த நிகழ்ச்சிகள் கலைகளின் பணக்கார புரவலர்களின் வீடுகளிலும், ராஜாக்களின் சபைகளிலும் பொது நிகழ்ச்சிகளாக இருந்தன. மைசூர் மகாராஜாவின் சபையில் அரசவைக் கலைஞராக நியமிக்கப்பட்டார். இவரது இசை திறமை மிகச்சிறந்ததாக இருந்தது. மேலும் வயலின், பியானோ சுவராபத் ,ஜலதரங்கம் போன்றக் கருவிகளை வாசித்தார்.

பங்களிப்புகள்
-------------

இவர் சுவரங்கள், பதங்கள், சாவாலிகள் மற்றும் பல தில்லான்கள் உட்பட 53 பாடல்களை இயற்றினார். இவருக்கு இந்துஸ்தானி இசை குறித்து ஆழமான புரிதல் இருந்தது. இசையமைப்பாளர்களான மைசூர் வாசுதேவாச்சார்யா மற்றும் ஆர். அனந்த கிருட்டிண சர்மா உள்ளிட்டோர் இவரது தொழில்நுட்பத் திறமை குறித்து தாராளமாக பாராட்டியுள்ளனர். 

இராமநவமிகளிலும், கிருட்டிண ஜெயந்திகளிலும் இவர்,பொது இசை நிகழ்ச்சிகளை வழங்குவார். இந்த இசை நிகழ்ச்சிகள் அவரது சொந்த வீட்டில் ஏற்பாடு செய்யப்பட்டன. இந்த இரண்டு பண்டிகைகளின் போது அவை தலா பத்து நாட்கள் நடைபெற்றன. இது ராஜாவின் சபையிலிருந்தும், பணக்காரனின் மாளிகையிலிருந்தும் இசையை சாமானியரின் வீட்டு வாசலுக்கு கொண்டு வந்தது. கர்நாடகாவின் தர்மஸ்தலத்தில் உள்ள வரலாற்று கலைப்பொருட்கள் அருங்காட்சியகத்தில் இவர் வாசித்த வீணையைக் காணலாம்.

குறிப்புகள்
-----------

வெளி இணைப்புகள்
---------------

* Veene Sheshanna (1852-1926) பரணிடப்பட்டது 2012-02-07 at the வந்தவழி இயந்திரம் at musicalnirvana.com
**சிவேயி** என்பவர்கள் மங்கோலிய மக்கள் ஆவர். இவர்கள் தூரக் கிழக்கு மங்கோலியா, வடக்கு உள் மங்கோலியா, வடக்கு மஞ்சூரியா மற்றும் ஒக்கோத்ஸ்க் கடற்கரைக்கு அருகில் இருந்த பகுதிகளில் வாழ்ந்தனர். வடக்கு வேயி அரசின் காலம் முதல் 1206ஆம் ஆண்டு செங்கிஸ் கான் தலைமையின் கீழ் மங்கோலியர்கள் எழுச்சியடைந்தது வரை சிவேயி மக்களைப் பற்றி குறிப்பிடும் பதிவுகள் காணப்படுகின்றன. செங்கிஸ் கானின் காலத்தில் மங்கோலியர் மற்றும் தாதர் ஆகிய பெயர்கள் அனைத்து சிவேயி பழங்குடியினங்களுக்கும் பயன்படுத்தப்பட்டன.

சிவேயி மங்கோலியர்கள் தங்களுக்குத் தெற்கிலிருந்த கிதான் மக்களுடன் நெருங்கிய தொடர்புடையவர்கள் ஆவர். மேற்கு, தெற்கு மற்றும் தென்கிழக்கில் இருந்து வந்த அழுத்தத்தின் விளைவாக சிவேயி மக்களால் ஒன்றிணைந்த பேரரசை என்றுமே நிறுவ இயலவில்லை. சிவேயி மக்கள் பழங்குடியினத் தலைவர்களால் தலைமை தாங்கப்பட்ட நாடோடிக் கூட்டமைப்புகளாகவே தொடர்ந்தனர். சில சமயங்களில் துருக்கியர்கள், சீனர்கள் மற்றும் கிதான்களிடம், அரசியல் சூழ்நிலையின் மாற்றத்திற்கு ஏற்ப அடிபணிந்தவர்களாகத் திகழ்ந்தனர். தாங் அரசமரபின் காலத்தில் இருந்த 20 சிவேயி பழங்குடியினங்களில் மெங்வு சிவேயியும் ஒரு பழங்குடி இனமாகும். இவர்கள் லியாவோ அரசமரபின் காலத்தில் மெங்கு என்று அழைக்கப்பட்டனர். இவர்கள் பொதுவாகச் செங்கிஸ் கானின் மங்கோலியர்களின் மூதாதையர்களாகக் கருதப்படுகின்றனர். மெங்வுவைக் குறிக்கப்பயன்படுத்தப்படும் தற்போதைய கொரிய உச்சரிப்பானது மங்கோல் ஆகும். சீன மொழியில் இன்றும் மங்கோலியாவானது மெங்கு என்று தான் அழைக்கப்படுகிறது.

உசாத்துணை
---------

1. ↑  Shimunek, Andrew. *Early Serbi-Mongolic-Tungusic lexical contact: Jurchen numerals from the 室韦 Shirwi (Shih-wei) in North China*.. பார்த்த நாள்: 22 September 2019.
2. ↑  Zhang, Jiuhe [张久和] (1998). Yuan Menggu ren de li shi: Shiwei--Dada yan jiu [History of the Original Mongols: research on Shiwei-Dadan] 原蒙古人的历史: 室韦--达怛研究. Beijing [北京], Gao deng jiao yu chu ban she [High Education Press] 高等教育出版社. pp. 27–28.
வேதியியலில் **ஆண்டிமோனைட்டு** *( Antimonite)* என்பது ஆண்டிமனி(III) வகை உப்புகளைக் குறிக்கிறது. NaSb(OH)4 மற்றும் NaSbO2 போன்றவை சில எடுத்துக்காட்டுகளாகும். ஆண்டிமனி மூவாக்சைடுடன் (Sb2O3) ஒரு காரத்தைச் சேர்த்து வினைபுரியச் செய்வதன் மூலமாக இவற்றைத் தயாரிக்கலாம். ஆண்டிமோனசு அமிலம் அல்லது ஆண்டிமோனியசு அமிலத்தின் உப்புகள் என்று பொதுவாக இவை கருதப்படுகின்றன. கரைசலில் "Sb(OH)3" இன் இருப்பு சந்தேகத்திற்குரியதாகவே உள்ளது. இதைத் தனிமைப்படுத்த முயற்சி மேற்கொள்ளப்பட்டபோது பொதுவாக ஆண்டிமனி(III) ஆக்சைடு நீரேற்று உருவாகிறது. Sb2O3•xH2O என்ற பொதுவாய்ப்பாட்டுடன் உருவாகும் இந்த நீரேற்று பின்னர் மெதுவாக Sb2O3.ஆக நிலைமாறுகிறது.

புவியியலில், சிடிப்னைட்டு கனிமம் (Sb2S3) சிலசமயங்களில் ஆண்டிமோனைட்டு என்று அழைக்கப்படுகிறது.

இவற்றை ஆண்டிமோனேட்டுகளுடன் ஒப்பிட்டுப் பார்க்கவியலும். இவ்வகைச் சேர்மங்களில் ஆண்டிமனி +5 என்ற ஆக்சிசனேற்ற நிலையில் காணப்படுகிறது.

மேற்கோள்கள்
-----------

1. 1 2  Egon Wiberg, Arnold Frederick Holleman (2001) *Inorganic Chemistry*, Elsevier ISBN 0-12-352651-5
2. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth-Heinemann. பன்னாட்டுத் தரப்புத்தக எண்:0080379419.
**தனலட்சுமி சேகர்** (**Dhanalakshmi Sekar**) என்பவர் இந்திய ஒன்றியம், தமிழ்நாட்டின் திருச்சிராப்பள்ளி மாவட்டம் குண்டூர் கிராமத்தைச் சேர்ந்தவர். தடகள விளையாட்டு வீரகனையான இவர் ஜப்பான் தலைநகர் டோக்கியோவில் 23 சூலை 2021 முதல் நடைபெற உள்ள கோடைக்கால ஒலிம்பிக் போட்டிகளில் கலப்பு இரட்டையர் 4x400 மீட்டர் ஓட்டயப்பந்தயத்தில் கலந்து கொள்கிறார். இதற்காக அவர் பஞ்சாப் மாநிலம் பாட்டியாலாவில் பயிற்சி பெற்று வருகிறார்.

வரலாறு
------

தனலட்சுமி தமிழ்நாட்டின் திருச்சிராப்பள்ளியை அடுத்த குண்டூரைச் சேர்வந்தவர். இவர் இளம் வயதிலேயே தந்தை சேகரை இழந்து தாய் உஷவாவினால் வளர்க்கபட்டவர். இவர் 2021 மார்ச் மாதம் பஞ்சாப்பின் பட்டியாளாவில் நடந்த தேசிய பெடரேசன் கோப்பை தடகளப் போட்டடியல் கலந்துகொண்டு 100 மீட்டர் தூரத்தை 11.39 வினாடிகளில் கடந்து, இந்தியாவின் முன்னணி வீராங்கனையான டூட்டியின் சாதனையை முறியடித்தார். இதேபோல 200 மீட்டர் போட்டியில் 23.26 வினாடிகளில் கடந்து பி. டி. உசாவின் சாதனையை முறியடித்தார்.

மேற்கோள்கள்
-----------

1. ↑  வேலை வேண்டும்: டோக்கியோ ஒலிம்பிக்ஸ்ஸிக்கு தேர்வான தனலட்சுமி கோரிக்கை, தினமணி, 2021 சூலை 6
2. ↑  அ. வேலுசாமி/சுப. ஜனநாயகச்செல்வம், டோக்கியோ ஒலிம்பிக் போட்டியில் பங்கேற்க தகுதி: பதக்கம் வெல்வோம் என்ற உறுதியுடன் தடகளத்தில் தடம் பதிக்கும் தமிழக வீரர், வீராங்கனைகள், இந்து தமிழ் 2021 சூலை, 7
டி மோறன் படையின் கொடி
**டி மோறன் படையணி** (*Regiment de Meuron*) என்பது 1781 ஆம் ஆண்டில் சுவிட்சர்லாந்தில் திரட்டப்பட்ட கூலிப்படையினரைக் கொண்ட ஒரு காலாட்படையணி ஆகும். கேணல் சார்ல்சு-டானியல் டி மோறன் என்பவர் இப்படையணியின் தலைவராக இருந்தார். இப்படையணி டச்சுக் கிழக்கிந்தியக் கம்பனிக்காக இலங்கை, கேப் டவுன். மைசூர், கனடா ஆகிய இடங்களில் பணியாற்றியது.

சார்ல்சு-டானியல் டி மோறன் (1738-1806)

இலங்கையில் பணி
--------------

ஒல்லாந்தர் தமது தேவைக்காக இக்கூலிப் படையினரை 1886 ஆம் ஆண்டு தொடக்கம் இலங்கையில் நிறுத்தி வைத்திருந்தனர். சார்ல்சு டி மோறன் இலங்கையில் உள்ள தனது படையினரை அவரது தம்பி கேணல் பியேர் பிரெடெரிக் டி மோறன் என்பவரின் பொறுப்பில் விட்டு சுவிட்சர்லாந்து திரும்பினார். அங்கு அவருக்கு பிரித்தானியக் கிழக்கிந்தியக் கம்பனியின் இரகசிய முகவரும், ஸ்கொட்லாந்துப் பேராசிரியருமான ஹியூ கிளேகோர்ன் என்பவரின் நட்பு கிடைந்தது. இலங்கையைக் கைப்பற்றுவதற்குக் குறி வைத்திருந்த பிரித்தானியர் டி மோறனுடனான தொடர்பைத் தமக்க் சாதகமாகப் பயன்படுத்தினர். இலங்கையில் இருந்த டி மோறன் படையினரை இந்தியாவில் பிரித்தானியருக்குச் சேவையிலமர்த்த கிளேகோர்ன் டி மோறனுடன் ஒப்பந்தம் செய்து கொண்டார். இவ்வொப்பந்தத்தின் படி, அனைத்துக் கூலிப்படையினரையும் அதே சம்பளத்தில் வைத்திருக்கவும், அப்படையினருக்கு டச்சுக் கிழக்கிந்தியக் கம்பனி கொடுக்க வேண்டியிருந்த சம்பள நிலுவைப் பணத்தை பிரித்தானியரே கொடுப்பதெனவும் தீர்மானிக்கப்பட்டது. அத்துடன் அப்படையினரின் பழைய சேவைகளையும் பிரித்தானியர் தமக்குச் செய்த சேவையெனக் கணித்துக் கொள்ளப்பட்டது. கிளேகோர்ன் செய்த இந்த ஒப்பந்தம் இலங்கையில் ஆங்கிலேயருக்குச் சாதகமாய் அமைந்தது. டி மோறன் படையணி முழுவதும் 1795 அக்டோபரினுள் இந்தியாவுக்கு இடமாற்றம் செய்யப்பட்டனர். இதனால் டச்சுக்களின் படைப்பலம் இலங்கையில் வெகுவாகக் குறைந்தது. 1796 பெப்ரவரி 15 இல் கொழும்பில் டச்சுப் படையினர் ஆங்கிலேயரிடம் சரணடைந்தனர். 1798 ஆம் ஆண்டில் கிளேகோர்ன் இலங்கைக்கான பிரித்தானியாவின் முதலாவது ஆளுனர் பிரடெரிக் நோர்த்தின் முதலாவது குடியேற்றச் செயலாளராக (*colonial secreatary*) பதவியிலமர்த்தப்பட்டார்.

ஏனைய நாடுகளில் பணி
------------------

1798 ஆம் ஆண்டில் ஒப்பந்தம் முழுமையாக நிறைவேற்றப்பட்டு, டி மோறன் படையணி முழுமையாக பிரித்தானியரின் சேவையில் இணந்தது. இப்படையினர் 1799 ஆம் ஆண்டில் மைசூர் போரிலும், 1806 முதல் 1812 வரை நெப்போலியப் போர்களிலும், இறுதியில் 1812 இல் கனடாவிலும் பிரித்தானியருடன் இணைந்து போரில் ஈடுபட்டனர். மானிட்டோபா, வினிப்பெக்கில் உள்ள Rue des Meurons என்ற இடம் இப்படையணியினரின் நினைவாகப் பெயரிடப்பட்டது.

மேற்கோள்கள்
-----------

1. ↑  A secret service Agent who became the first Colonial Secretary of Ceylon, HUGH CLEGHORN பரணிடப்பட்டது 2016-03-04 at the வந்தவழி இயந்திரம், தி ஐலண்டு, மார்ச்சு 3, 2005
2. 1 2  குலரத்தினம், க. சி. *நோத் முதல் கோபல்லவா வரை*, பக். 38, சேமமடு பதிப்பகம், கொழும்பு, 2008

வெளி இணைப்புகள்
---------------

* His Majesty's Regiment de Meuron
* ஹியூ கிளேகோர்னின் குறிப்புகள் பரணிடப்பட்டது 2016-03-05 at the வந்தவழி இயந்திரம்
பரவளைவு ஆடிக்குள் வரும் ஒன்றுக்கொன்றி இணையான அலைகள் புள்ளி F இல் குவிகின்றன.
**பரவளைவுத் தெறிப்பி** என்பது, பரவளைவு வடிவில் அமைந்த ஒரு தெறி கருவி ஆகும். இது ஒளி, ஒலி, வானொலி அலைகள் போன்ற ஆற்றல் அலைகளைத் தெறிப்பதற்கோ அல்லது பரவுவதற்கோ பயன்படுகிறது.

கோட்பாடு
--------

பரவளைவுத் தெறிப்பியின் செயற்பாட்டுக்கு அதன் வடிவவியல் இயல்பே காரணமாகும். இவ்வடிவத்தின் அச்சுக்கு இணையாகச் சென்று தெறிப்பியில் படும் கதிர் எதுவும் தெறித்து ஒரு குறிப்பிட்ட புள்ளியூடாகச் செல்லும். இது குவியப் புள்ளி அல்லது குவியம் எனப்படும். ஒன்றுக்கொன்று இணையாக வந்து தெறிப்பியில் படும் ஆற்றல் அலைகள் அனைத்தும் ஒரே புள்ளியில் குவிக்கப்படும். மறுதலையாக, குவியத்திலிருந்து புறப்படும் அலைகள் தெறிப்பியின் அச்சுக்கு இணையான கற்றைகளாகத் தெறித்து வெளியேறும்.

வரலாறு
------

பரவளைவு ஆடிகளை முதலில் விபரித்தவர் 10 ஆம் நூற்றாண்டில் வாழ்ந்த அராபிய இயற்பியலாளரான இபின் சாஹுல் என்பவராவார். இது பின்னர் 1021 ஆம் ஆண்டில் இபின் அல்-ஹேதம் என்பவராலும் அவர் எழுதிய *ஒளியியல் நூல்* என்னும் நூலில் விபரிக்கப்பட்டது. 1721 ஆம் ஆண்டில், ஜான் ஹாட்லி என்பவர் பரவளைவு ஆடிகளை, தெறிப்புவகைத் தொலைநோக்கி ஒன்றை உருவாக்கப் பயன்படுத்தியது மூலம் நடைமுறை வானியலில் பயன்படுத்தினார். இதற்கு முன்னர் கோள ஆடிகளே தொலைநோக்கிகளில் பயன்படுத்தப்பட்டன. 19 ஆம் நூற்றாண்டில் கூடிய செயற்திறன் கொண்ட *ஃபிரெஸ்னெல் வில்லை* கள் அறிமுகப்படுத்தப்பட முன்னர், பரவளைவு ஆடிகளே கலங்கரை விளக்கங்களில், ஒரு விளக்கிலிருந்து ஒளிக்கற்றைகளை உருவாக்கப் பயன்பட்டது.

பயன்பாடுகள்
-----------

தற்காலத்தில் பரவளைவுத் தெறிப்பிகள் சிறிதும் பெரிதுமான பல வகையான கருவிகளில் பயன்படுகின்றன. இவற்றுள், செய்மதி அலைவாங்கிகள், தெறிப்புவகைத் தொலைநோக்கிகள், வானொலித் தொலைநோக்கிகள், பரவளைவு ஒலிவாங்கிகள் போன்றவையும், பலவகை மின்விளக்குகளின் தெறிப்பிகளும் அடங்கும்.
**தந்தைவழிப் பெயர்** (*patronym*, அல்லது *patronymic*) என்பது ஒருவர் தனது தந்தை, பாட்டன் அல்லது ஆண் மூதாதை ஒருவரின் பெயரை அடிப்படையாகக் கொண்ட பெயர் ஆகும். இது தாய்வழிப் பெயருக்கு நிகரான ஆண்பாற் பெயரிடல் முறை ஆகும். உலகின் பல்வேறு பண்பாடுகளில் இம்முறை வழக்கில் இருந்து வருகிறது. பல நாடுகளில் இது ஒரு சட்டப்படியான தேவையாகவும் உள்ளவு. எனினும் இம்முறை வழக்கில் இருந்த உலகின் பல பகுதிகளில் இது தந்தைவழிக் குடும்பப் பெயர் முறையாக மாறிவிட்டது.

வரலாறு
------

உலகின் பல்வேறு பகுதிகளில் தந்தைவழிப் பெயர் முறையே குடும்பப் பெயருக்கு முற்பட்டதாக இருந்துள்ளது. செல்ட்டிய, ஆங்கில, ஐபீரிய, இசுக்கன்டினேவிய, ஆர்மேனிய, சிலாவியக் குடும்பப் பெயர்கள் பல தந்தைவழிப் பெயர்களில் இருந்தே தோற்றம் பெற்றன. எடுத்துக்காட்டாக, *வில்லியம்சன்*, *வில்சன்* ஆகிய குடும்பப் பெயர்கள் *வில்லியத்தின் மகன்* என்பதில் இருந்து தோன்றியது. இது போலவே, *பெர்னான்டஸ்* என்பது *பெர்னான்டோவின் மகன்*, *கார்ல்சன்* என்பது *கார்லின் மகன்*, *பெட்ரோவ்* என்பது *பீட்டரின்* போன்ற பொருள் கொண்டவை.

பயன்பாடு
--------

தந்தைவழிப் பெயர்கள் இந்தியாவின் பல பகுதிகளிலும், பாகிசுத்தானிலும் பயன்பாட்டில் உள்ளன. இலங்கையிலும், இந்தியாவிலும் வாழும் தமிழரிடையேயும் இவ்வழக்கம் பரவலாக உள்ளது. எடுத்துக்காட்டாக *சுப்பிரமணியன்* என்பவருக்குப் பிறக்கும் மகனுக்கு *சிவநேசன்* எனப் பெயர் இட்டால் அவரது முழுப் பெயர் *சுப்பிரமணியன் சிவநேசன்* ஆகும். சிவநேசனுக்குப் பிறக்கும் மகன் *செந்தில்* எனப் பெயர் பெற்றால் அவனது முழுப் பெயர் *சிவநேசன் செந்தில்* என்று எழுதப்படும். இவ்வாறே ஒவ்வொருவரும் தனது தந்தையின் பெயரைத் தன்னுடைய பெயருடன் சேர்த்து வழங்குவர். குடும்பப் பெயர் முறையைப் போல் அன்றி இம்முறையில் ஒரு பெயர் தலைமுறைகளாகத் தொடர்ந்து வருவதில்லை.

குறிப்புக்கள்
-------------

1. ↑  மெரியம்-வெப்ஸ்டர் அகரமுதலிப் பதிவு
2. ↑  Naming Conventions of Sri Lanka

இவற்றையும் பார்க்கவும்
----------------------

* மக்கட்பெயரியல்
* தாய்வழிப் பெயர்

| * பா
* உ
* தொ
மக்கட்பெயரியல் |
| --- |
| 
* இனப்பெயர்
* முழுப் பெயர்
* குடும்பப் பெயர்
* சூட்டிய பெயர்
* நடுப்பெயர்
* தந்தைவழிப் பெயர்
* தாய்வழிப்பெயர்
* திருமணத்துக்கு முந்தைய மற்றும் பிந்தைய பெயர்கள்
* சிறப்புப்பெயர்
* புனைப்பெயர்
* சட்டப்பெயர்
* பெயர் மாற்றம்
* அடிமைப்பெயர்

 |
**கோஹிஸ்தானி மொழி**, பாகிஸ்தானின் வடமேற்கு முன்னரங்க மாகாணத்திலுள்ள கோஹிஸ்தான் பகுதியில் பேசப்படும் ஒரு மொழியாகும். எத்னோலாக் கோஹிஸ்தானி என்பதை பல மொழிகளைக் கொண்ட ஒரு குழுவின் பெயராகக் கொடுத்துள்ளது. எனினும் கோஹிஸ்தானில் சிந்து ஆற்றின் மேற்குக் கரையில் பெரும்பான்மையாகப் பேசப்படும் மொழியே இங்கே கோஹிஸ்தானி எனக் குறிப்பிடப்படுகின்றது. வேறு பல மலைப்பகுதி மொழிகளும் கோஹிஸ்தானி என்ற பெயருள் அடக்கப்படுவதனால், வேறுபடுத்துவதற்காக இம் மொழி *சிந்து-கோஹிஸ்தானி* என்ற பெயராலும் அழைக்கப்படுவது உண்டு. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது. 

கோஹிஸ்தானி மொழியில் வாய்மொழி அல்லது எழுதப்பட்ட இலக்கியங்கள் எதுவும் இருப்பதாக அறியப்படவில்லை. இம் மொழி பற்றிப் போதிய அளவு ஆய்வுகள் நடத்தப்பட்டதாகத் தெரியவில்லை. எனினும் பிரித்தானியர் ஆட்சிக் காலத்திலும் அதன் பின்னரும் இம் மொழி பற்றிக் குறிப்பிட்டவர்கள் பல்வேறு பெயர்களால் இதனை அழைத்துள்ளனர். *மையா' (Maiya), கில் (Khil), சேயோயிஸ் (Seois)* என்பவை அவற்றுட் சில.

உசாத்துணைகள்
------------

* கடல்கடந்த பாகிஸ்தான் பவுண்டேஷனின் இணையத் தளம் பரணிடப்பட்டது 2007-10-04 at the வந்தவழி இயந்திரம்
* சிந்து-கோஹிஸ்தானி மொழி பற்றிய எத்னோலாக் அறிக்கை

இவற்றையும் பார்க்கவும்
----------------------

* இந்திய-ஆரிய மொழிகள்
1926இல் பர்மாவில் இருபதாயிரம் ரூபாய்க்கான கடனுறுதிச் சீட்டு. இதற்கு வருடத்திற்கு ஆறரை சதவிகிதம் வட்டி.
**கடனுறுதிச் சீட்டு** (ஆங்கிலம்: *Promissory note*) என்பது ஒரு வகை கடன் பத்திரம். இது பெரும்பாலும் பேச்சு வழக்காக *புரோநோட்டு* என அழைக்கப்படுகிறது. கடனுறுதிச் சீட்டு என்பது கடன் வாங்குபவர் கடன் கொடுப்பவருக்கு எழுதிக் கொடுப்பது. இது ஒரு பதிவு செய்யப்படாத பத்திரம். இதற்கு சாட்சிகள் உண்டு. இந்த கடனுறுதிச் சீட்டுக்கான காலஅளவு (செல்லுபடியாகும் காலம்) மூன்று வருடங்கள். மூன்று வருடங்களுக்கு மேல் தொடரவேண்டுமெனில் புதிதாக கடனுறுதிச் சீட்டு எழுத வேண்டும் அல்லது இந்த கடனுறுதிச் சீட்டு வரத்து அதாவது வரவு வைக்கவேண்டும். உட்புறத்தில் நான் இந்த தேதியில் (எ.கா:ரூ-1000/-) அசலில் செலுத்தியுள்ளேன் என்று எழுதி கையொப்பம் இட வேண்டும். இதனடியில் சாட்சிகள் (2 நபர்கள்) கையொப்பம் இடவேண்டும். சாட்சி கையெழுத்து போடுபவர் தனது தந்தை பெயர், ஊர் போன்ற விபரத்தையும் எழுத வேண்டும். கடனுறுதிச் சீட்டு எழுதிக்கொடுப்பவர் ஒரு ரூபாய் வருவாய் முத்திரை (revenue stamp) ஒட்டி அதன் மேல் கையொப்பம் இடவேண்டும். அப்படி கையொப்பம் இடவில்லை என்றால் கடனுறுதிச் சீட்டு செல்லாது. மேலும் கடனுறுதிச் சீட்டு எழுதிக்கொடுத்து பணம் பெற்றவர் திருப்பி செலுத்தவில்லை என்றால் பணம் கொடுத்தவர் நீதிமன்றத்தில் கடனுறுதிச் சீட்டைத் தாக்கல் செய்தால் நீதிமன்றத்தின் மூலம் தீர்வு காணலாம். கடன் செலுத்தாதவர்களுடைய சொத்துக்களை நீதிமன்றம் பறிமுதல் செய்து கடன் கொடுத்தவருக்கான தொகையை வழங்கிவிடும்.

மேற்கோள்கள்
-----------

1. ↑   "பணிநிறைவு விழா மலர்"-கடனாளி, ஆசிரியர்: தங்கவேலு, ஆண்டு=2005
முதல் பெலோபொன்னேசியன் போரின்போது நடந்த தனக்ரா சமர் (கி.மு. 457) உடன் குழப்பிக்கொள்ள வேண்டாம்

**தனக்ரா சமர்** (*Battle of Tanagra*) என்பது பெலோபொன்னேசியன் போரில் கிமு 426 இல் ஏதென்ஸ் மற்றும் தனக்ரா மற்றும் தீப்ஸ் இடையே நடந்த சமர் ஆகும்.

கிமு 426 இல் ஏதென்ஸ் நிசியாசின் தலைமையில் 60 கப்பல்கள் மற்றும் 2,000 ஹாப்லைட்களைக் கொண்ட ஒரு கடற்படையை மெலோஸ் தீவுக்கு அனுப்பியது. மெலோஸ் டெலியன் கூட்டணியில் சேர மறுத்துவிட்டது. இதனால் ஏதெனியர்கள் தீவைச் சூறையாடினர். ஆனாலும் கூட்டணியில் இணைய மறுத்துவிட்டது. பின்னர், ஏதெனியர்கள் தீவைக் கைப்பற்றாமல், போயோட்டியா கடற்கரையில் உள்ள ஓரோபசுக்குச் சென்றனர். ஹாப்லைட்டுகள் கரையில் இறங்கி தனாக்ராவை நோக்கி அணிவகுத்துச் சென்றனர், அங்கு அவர்களுடன் ஏதென்சிலிருந்து ஹிப்போனிகஸ் மற்றும் யூரிமெடனின் தலைமையின் கீழ் அணிவகுத்து வந்த முக்கிய ஏதெனியன் இராணுவமும் அவர்களுடன் இணைந்தது. அவர்கள் கிராமப்புறங்களைச் சூறையாடினர். அடுத்த நாள் தனக்ரான் மற்றும் தீப்சின் இராணுவத்தை தோற்கடித்தனர். வெற்றிக்குப் பிறகு ஏதென்சுக்குத் திரும்பினர்.

குறிப்புகள்
-----------

1. ↑  Thucydides 3.91
**தனலைட்டு** *(Danalite)* என்பது Fe2+4Be3(SiO4)3S என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரும்பு பெரிலியம் சிலிக்கேட்டு சல்பைடு கனிமம் என்று இது வகைப்படுத்தப்படுகிறது.

கிரானைட்டு எனப்படும் கருங்கல் வகையில், வெள்ளீயத்தைக் கொண்டுள்ள தீப்பாறைகளில், பூமிக்கடியில் உருகித் திண்மமான கற்குழம்பில், பல்லுருவப்பாறைச் செதில்களில், உயர்வெப்ப அழுத்த பல்லுருத்தோற்ற பாறைகளில், நீர்வெப்ப்ப் படிவுகளில் என இக்கனிமம் ஓர் அரிய கனிமமாகத் தோன்றுகிறது. தனலைட்டு கனிமம் மேக்னடைட்டு, கார்னெட்டு, புளோரைட்டு, அல்பைட்டு, கேசிட்டரைட்டு, பைரைட்டு, மசுகோவைட்டு, ஆர்சனோபைரைட்டு, குவார்ட்சு, குளோரைட்டு போன்ற கனிமங்களுடன் சேர்ந்து காணப்படுகிறது. 

அமெரிக்காவின் மாசச்சூசெட்சு மாநிலத்திலுள்ள எசெக்சு மாகாணத்தில் 1866 ஆம் ஆண்டு முதன்முதலில் கண்டறியப்பட்டது. கனிமவியலாளர் யேம்சு திவைட்டு தனா இதைக் கண்டறிந்த காரணத்தால் கனிமத்திற்கு இப்பெயர் சூட்டப்பட்டது. 
மாசச்சூசெட்சு மாநிலம் தவிர  நியூ ஆம்ப்சையர், சியரா மாகாணம், நியு மெக்சிகோம் யாவபாய் மாகாணம், அரிசோனா, ஊசிமுனை மலை, பிரிட்டிசு கொலம்பியா, வால்ரசு தீவு, யேம்சு வளைகுடா, கியூபெக், சுவீடன், இங்கிலாந்து, கோர்ன்வால், இமால்கா, டிரான்சுபைகால், உருசியா, கசக்சிசுத்தான், சோமாலியா, தாசுமேனியா, மேற்கு ஆத்திரேலியா, இரோசிமா, சப்பான் போன்ற இடங்களிலும் தனசைட்டு கிடைக்கிறது.

மேற்கோள்கள்
-----------

1. 1 2   Handbook of Mineralogy
2. 1 2   Mindat.org
3. ↑   Webmineral data